સૂત્રો પાસેથી પ્રાપ્ત થયેલી માહિતી મુજબ રાજ્યમાં ૪,૬પ,૦૦૦થી પણ વધુ રજિસ્ટર્ડ વેપારીઓ છે. જેમાં પ૦,૦૦૦થી પણ વધુ વેપારીઓ એક યા બીજાં કારણોસર જીએસટીએન-ગુડસ એન્ડ સર્વિસ ટેકસ સર્વિસ નેટવર્કમાં માઇગ્રેટ થઇ શકયા નથી. જુલાઇથી જીએસટી અમલી બનનાર છે ત્યારે કારોબારીઓએ જીએસટી નંબર લેવો ફરજિયાત છે, પરંતુ ગઇ કાલથી શરૂ થયેલ જીએસટી પોર્ટલમાં ટેકનિકલ કારણોસર વેપારીઓનું રજિસ્ટ્રેશન નહીં થઇ શકવાને કારણે વેપારીઓ ચિંતામાં મુકાઇ ગયા છે.